Nakon požara u noći sa subote na nedjelju, vatra je i narednu noć, s nedjelje na ponedjeljak, oko ponoći, opet zahvatila otpad u reciklažnom dvorišta Metisa u industrijskoj zoni Šijana. U našu redakciju pristiglo je više poziva čitatelja koji su se žalili na smrad paleži koji je dopirao i do samog centra grada, a o čemu se radi saznajemo iz Javne vatrogasne postrojbe Pula.

- Požar je pod nadzorom, no zbog velikog broja slojeva nagomilanog otpada, otežano je gašenje vatre, te pripadnici Javne vatrogasne postrojbe Pula dežuraju do daljnjeg na prostoru reciklažnog dvorišta Metis, rekao je zapovjednik Javne vatrogasne postrojbe Pula Klaudio Karlović.

Ispred Metisa su policajci kao i zaštitari koji osiguravaju područje, stoga nismo bili u mogućnosti ući na požarište.

Više informacija o svemu znat će se tijekom ponedjeljka.